Document ID: 31992R0735

ΚΑΝΟΝΙΣΜΟΣ (ΕΟΚ) αριθ. 735/92 ΤΗΣ ΕΠΙΤΡΟΠΗΣ της 25ης Μαρτίου 1992 για την τροποποίηση του κανονισμού (ΕΟΚ) αριθ. 2289/83 περί καθορισμού των διατάξεων εφαρμογής των άρθρων 70 έως 78 του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (1), όπως τροποποιήθηκε τελευταία από τον κανονισμό (ΕΟΚ) αριθ. 3357/91 (2), και ιδίως το άρθρο 143,
Εκτιμώντας:
ότι ο κανονισμός (ΕΟΚ) αριθ. 3357/91 προβλέπει, μεταξύ άλλων, την αντικατάσταση των άρθρων 72, 73 και 74 του κανονισμού (ΕΟΚ) αριθ. 918/83, προκειμένου να εξαλειφθεί ο όρος περί μη ισοδυναμίας των κοινοτικών προϊόντων-
ότι είναι συνεπώς αναγκαίο να τροποποιηθούν αντιστοίχως οι διατάξεις εφαρμογής που έχουν καθοριστεί με τον κανονισμό (ΕΟΚ) αριθ. 2289/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1746/85 (4), και να διαγραφούν όλες οι αναφορές στον όρο περί μη ισοδυναμίας των κοινοτικών προϊόντων-
ότι, προκειμένου να τηρηθεί το πνεύμα της αναθεώρησης του κανονισμού (ΕΟΚ) αριθ. 918/83, έχει ουσιαστική σημασία να καταργηθεί η πολυδάπανη και περίπλοκη διαδικασία που, σε ορισμένες περιπτώσεις, περιλαμβάνει τη λήψη απόφασης από την Επιτροπή μετά από διαβούλευση με ομάδα εμπειρογνωμόνων από όλα τα κράτη μέλη, που συνέρχονται στο πλαίσιο της Επιτροπής Τελωνειακών Ατελειών-
ότι, κατά συνέπεια, πρέπει να διαγραφεί κάθε αναφορά σχετικά με τη λήψη απόφασης από την Επιτροπή και ότι όλες οι αποφάσεις πρέπει να λαμβάνονται σε εθνικό επίπεδο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Ατελειών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2289/83 τροποποιείται ως εξής:
1. Στο άρθρο 2 παράγραφος 1, το πρώτο εδάφιο αντικαθίσταται από το ακόλουθο κείμενο:
"Η εισαγωγή, με το ευεργέτημα της ατέλειας ως προς τους εισαγωγικούς δασμούς, των αντικειμένων που αναφέρονται στο άρθρο 71 και στο άρθρο 72 παράγραφοι 1 και 2 του βασικού κανονισμού, συνεπάγεται για τον παραλήπτη, ίδρυμα ή οργανισμό την υποχρέωση:"
2. Στο άρθρο 3 παράγαφος 2, το πρώτο εδάφιο, αντικαθίσταται από το ακόλουθο κείμενο:
"Όταν το ίδρυμα ή ο οργανισμός δικαιούχος του χρησιδανείου, της μισθώσεως ή της μεταβιβάσεως αντικειμένου βρίσκεται σε κράτος μέλος διαφορετικό από εκείνο στο οποίο βρίσκεται το ίδρυμα ή ο οργανισμός που προβαίνει στο χρησιδάνειο, στη μίσθωση ή στη μεταβίβαση, κατά την αποστολή του εν λόγω αντικειμένου, αρμόδιο τελωνείο του κράτους μέλους αναχωρήσεως εκδίδει αντίτυπο ελέγχου Τ5 σύμφωνα με τη διαδιακασία που προβλέπεται στον κανονισμό (ΕΟΚ) αριθ. 2823/87, προκειμένου να διασφαλίζεται η χρησιμοποίηση του αντικειμένου αυτού για σκοπούς που δικαιολογούν το δικαίωμα διατηρήσεως της ατέλειας. Για το σκοπό αυτό, το εν λόγω αντίτυπο ελέγχου περιλαμβάνει, στον χώρο 104 και κάτω από το τίτλο "άλλα", μία από τις ακόλουθες ενδείξεις:"
3. Στο άρθρο 6, η παράγραφος 2 αντικαθίσταται από το ακόλουθο κείμενο:
"2. Η αίτηση που αναφέρεται στην παράγραφο 1 περιέχει τις ακόλουθες πληροφορίες σχετικά με το συγκεκριμένο αντικείμενο:
α) την ακριβή εμπορική περιγραφή του αντικειμένου αυτού η οποία χρησιμοποιείται από τον κατασκευαστή, την πιθανή κατάταξή του στο Κοινό Δασμολόγιο, καθώς και τα αντικειμενικά τεχνικά χαρακτηριστικά που επιτρέπουν να θεωρείται ως ειδικά επινοημένο για την εκπαίδευση, την απασχόληση ή τη βλετίωση της κοινωνικής θέσεως των μειονεκτικών ατόμων-
β) το όνομα ή την εταιρική επωνυμία και τη διεύθυνση του κατασκευαστή και, κατά περίπτωση, του προμηθευτή-
γ) τη χώρα καταγωγής του αντικειμένου-
δ) τον τόπο προορισμού του αντικειμένου-
ε) την ακριβή χρήση για την οποία προορίζεται το αντικείμενο-
στ) την τιμή του αντικειμένου αυτού ή τη δασμολογητέα αξία του-
ζ) τον αριθμό τεμαχίων του συγκεκριμένου αντικειμένου.
Στην αίτηση επισυνάπτεται τεκμηρίωση που παρέχει όλες τις χρήσιμες πληροφορίες για τα γνωρίσματα και τις τεχνικές ιδιότητες του αντικειμένου."
4. Το άρθρο 7 αντικαθίσταται από το ακόλουθο κείμενο:
"Άρθρο 7
Η αρμόδια αρχή του κράτους μέλους στο οποίο βρίσκεται ο παραλήπτης, ίδρυμα ή οργανισμός, αποφασίζει άμεσα για τις αιτήσεις βάσει του άρθρου 6."
5. Το άρθρο 17 αντικαθίσταται από το ακόλουθο κείμενο:
"Άρθρο 17
Για την εισαγωγή, με το ευεγέτημα της ατέλειας ως προς τους εισαγωγικούς δασμούς, αντικειμένων που εισάγονται από τα ίδια τα μειονεκτούντα άτομα για ίδια χρήση εφαρμόζονται, τηρουμένων των αναλογιών:
- οι διατάξεις των άρθρων 6, 7 και 10 εφόσον πρόκειται για αντικείμενα που αναφέρονται στο άρθρο 72 παράγραφος 1 του βασικού κανονισμού,
- οι διατάξεις των άρθρων 13, 14 και 15 εφόσον πρόκειται για αντικείμενα που αναφέρονται στο άρθρο 72 παράγραφος 2 του βασικού κανονισμού."
6. Το άρθρο 18 αντικαθίσταται από το ακόλουθο κείμενο:
"Άρθρο 18
Οι αρμόδιες αρχές μπορούν να επιτρέπουν να συντάσσεται, με απλοποιημένη μορφή, η αίτηση που προβλέπεται στα άρθρα 4 και 6, όταν πρόκειται για αντικείμενα εισαγόμενα υπό τους όρους των άρθρων 16 και 17."
7. Τα άρθρα 5, 8 και 9, ο τίτλος IV και τα άρθρα 11 και 12 διαγράφονται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαρτίου 1992.

Labels: 0
3